दस साल के आयोजन को एक पांच सितारा होटल में रखने और यहां विमर्श, प्रशिक्षण, व्याख्यान, गाने-खाने-पीने के सारे इंतजाम करने में दस से बारह लाख रुपये के बीच में खर्च आ रहा है. लेकिन, ये खर्च अच्छा है. ये खर्च बताता है कि आप क्रांतिकारी बनकर भी जी सकते हैं, पूरी शान से, पूरे इमान से. ये खर्च बताता है कि आप एक वेबसाइट मात्र चलाकर भी अपनी विशिष्टता के चलते अलग छाप छोड़ सकते हैं, मीडिया की भेड़ टाइप भीड़ में अलग खड़े हो सकते हैं. ये खर्च बताता है कि जब आप कंटेंट फील्ड में अथक मेहनत करते हैं तो रेवेन्यू पीछे-पीछे चुपचाप खिंचा चला आता है.